સામગ્રી: ગત વર્ષે પાકિસ્તાની રૂપિયામાં 20 ટકાથી વધુનો ઘટાડો નોંધાયો હતો અને એશિયાનાં 13 નોંધપાત્ર ચલણમાં તે 'સૌથી નબળું ચલણ' બન્યું છે.  

પાકિસ્તાની અખબાર 'જંગ'ના રિપોર્ટ મુજબ, એકલા મે મહિનામાં પાકિસ્તાની રૂપિયો લગભગ 29 ટકા જેટલો ધોવાયો હતો. 

બીજી બાજુ, ડૉલરની સરખામણીએ, ભારતનું ચલણ રૂ. 70, અફઘાનિસ્તાન (79 અફઘાની), બાંગ્લાદેશ (84 ટકા) તથા નેપાળ (નેપાળી રૂપિયા 112) ની કરન્સીમાં સ્થિરતા જોવા મળી રહી છે. જ્યારે પાકિસ્તાની રૂપિયો ડૉલર દીઠ 149ની આજુબાજુ છે. 

ગુરૂવારે પાકિસ્તાનના શૅરબજારમાં ઊથલપાથલ જોવા મળી હતી. પાકિસ્તાની રૂપિયામાં નરમાશને કારણે શુક્રવારે પાકિસ્તાનનું શૅરબજાર લગભગ 800 પૉઇન્ટ ગગડી ગયું હતું. જે લગભગ 15 વર્ષનો સૌથી મોટો કડાકો છે. 

ઍક્સચેન્જ કંપનીઝ ઍસોસિયેશન ઑફ પાકિસ્તાનના રિપોર્ટ મુજબ, બજારમાં ડૉલરની સરખામણીએ પાકિસ્તાની ચલણ એક તબક્કે લગભગ 151 (પાકિસ્તાની રૂપિયા)ની સપાટીને સ્પર્શી ગયું હતું.  

તમે આ વાંચ્યું કે નહીં?

2008નું ફ્લૅશબૅક

બે દિવસમાં પાકિસ્તાનની કરન્સીમાં લગભગ પાંચ ટકાનો કડાકો બોલી જવાથી વ્યાપારજગતમાં ગભરાટનું વાતાવરણ જોવા મળી રહ્યું છે. 

શૅરબજારમાં ગત અઠવાડિયું છેલ્લાં લગભગ 17 વર્ષનું સૌથી ખરાબ અઠવાડિયું સાબિત થયું હતું. 

પાકિસ્તાની અખબાર ડૉનના રિપોર્ટ મુજબ, બજારની ઊથલપાથલ વચ્ચે વડા પ્રધાન ઇમરાન ખાનના આર્થિક બાબતોના સલાહકાર ડૉ. હાફિઝ શેખે શૅરબજારના ટ્રેડર્સ સાથે કરાચીમાં મુલાકાત કરી હતી. 

બજારની ઊથલપાથલને નિયંત્રિત કરવા માટે 'માર્કેટ સપોર્ટ ફંડ' ઊભું કરવાની અપીલ ડૉ. શેખ સમક્ષ કરી હતી. 

બજારની અસ્થિરતાએ ફરી એક વખત વર્ષ 2008ની યાદો તાજી કરાવી દીધી હતી. 

સ્થાનિક મીડિયા રિપોર્ટ વેપારીઓને ટાંકતા જણાવે છે કે ડૉ. શેખે નેશનલ ઇન્વૅસ્ટમેન્ટ ટ્રસ્ટને 20 અબજ (પાકિસ્તાની) રૂપિયા આપવાની વાત કહી હતી.  

બાદમાં બહાર આવ્યું હતું કે એ અહેવાલો માત્ર અટકળો હતી. સરકાર દ્વારા ફંડ ઊભું કરવાની માંગ ઉપર વિચાર કરવાની ખાતરી આપવામાં આવી છે. 

ત્યારબાદ ડૉ. શેખ અને શૅરમાર્કેટ ટ્રેડર્સે સ્ટેટ બૅન્કના નવા ગવર્નર ડૉ. રજા બકીર સાથે મુલાકાત કરી હતી. 

પાકિસ્તાની અખબપાર ડૉનના રિપોર્ટ મુજબ આ બેઠકમાં સપોર્ટ ફંડ, વિનિમય દર તથા વ્યાજના દર અંગે ચર્ચા થઈ હતી.  

બેલઆઉટ પૅકેજ પહેલાં અવમૂલ્યન

પાકિસ્તાનની સ્ટેટ બૅન્ક દ્વારા સોમવારે નાણાકીય નીતિની જાહેરાત કરવામાં આવશે. 

બજારની સામે વ્યાજના દરોમાં સંભવિત વધારા તથા રૂપિયામાં સતત...\nઅગાઉની સામગ્રીનો સારાંશ નીચે મુજબ કરી શકાય છે:
આર્થિક બાબતો માટેના પૉર્ટલ બ્લૂમબર્ગે પાકિસ્તાની રૂપિયાને 'એશિયાનું સૌથી ખરાબ ચલણ' ગણાવ્યું છે.